
Automaticky generovaný popis]Úvod

Predmetná PRÍRUČKA PRE PRÍJEMCU finančných prostriedkov formou dotácie na projekty z prostriedkov Modernizačného fondu k Výzve MoF – 4/2025 (ďalej len „Príručka pre Príjemcu“) je určená pre Príjemcu  na základe účinnej Zmluvy o poskytnutí podpory z Environmentálneho fondu formou dotácie z prostriedkov Modernizačného fondu (ďalej len „Zmluva“) za účelom použitia poskytnutej podpory formou Dotácie z Environmentálneho fondu.

Príručka pre Príjemcu je Dokumentom vydaným Fondom zverejnený na Webovom sídle Fondu ako záväzný dokument, ktorý podrobnejšie popisuje jednotlivé administratívne fázy pri Realizácii Projektu cez predkladanie Účtovných dokladov Príjemcom a ich kontrolu na Fonde, použitie poskytnutých finančných prostriedkov, ako aj cez predkladanie dokladov za účelom preukázania naplnenia merateľných ukazovateľov výsledku Projektu deklarovaných Príjemcom v Žiadosti v súlade s Výzvou a ich následné posudzovanie a vyhodnocovanie zo strany Fondu,  stanovenie a uplatnenie  sankčného mechanizmu v prípade ich nenaplnenia zo strany Príjemcu. Príručka pre Príjemcu má doplňujúci a vysvetľujúci charakter. V súlade so Zmluvou ide o právny dokument, z ktorého Príjemcovi vyplývajú alebo môžu vyplývať práva a povinnosti, prípadne ich zmeny.
Na zachovanie prehľadnosti Príručky pre Príjemcu a zvýšenie právnej istoty Príjemcu aj Fondu pri jej výklade sa zmluvné strany dohodli, že Príručka pre Príjemcu používa definície uvedené v  časti B. „Definície pojmov“ VZP, pričom tieto definície sa uplatňujú v celom texte Príručky pre Príjemcu.

Poskytovateľ dotácie je Environmentálny fond so sídlom: 
Nevädzová 806/5, 821 01 Bratislava.
 
Príručka pre Príjemcu je zverejnená na Webovom sídle Fondu, a to na: https://envirofond.sk/modernizacny-fond-vyzva-mof-4-2025/.

Cieľom Príručky pre Príjemcu je najmä usmerniť Príjemcu, ako postupovať v procese Realizácie Projektu a taktiež mu poskytnúť  informácie, aké doklady je potrebné v uvedených súvislostiach predkladať Fondu. 
Fond si vyhradzuje právo, v prípade vzniku akýchkoľvek relevantných skutočností, aktualizovať informácie v tomto dokumente. V prípade, že nastane situácia uvedená v predchádzajúcej vete, Fond bude o tejto skutočnosti informovať Príjemcu prostredníctvom aktualizovanej Príručky pre Príjemcu na svojom Webovom sídle. Za účelom opravy formálnych chýb/nedostatkov v platnej verzii Príručky pre Príjemcu (napr. nesprávne uvedený odkaz, nefunkčný hypertextový odkaz, chybné formátovanie/číslovanie, preklepy a pod.), ktoré nemenia postupy uvedené v Príručke pre Príjemcu, si Fond vyhradzuje právo na ich opravu, bez potreby informovať Príjemcu o vykonaných opravách.
Príručka pre Príjemcu, a rovnako tak každá jej aktualizácia, nadobúda účinnosť dátumom uvedeným na úvodnej strane Príručky pre Príjemcu, pričom tento deň nesmie byť skorší ako deň jej zverejnenia na Webovom sídle Fondu.
  
2. Poskytnutie a použite finančných prostriedkov z Dotácie

Spôsob financovania
Fond umožňuje Príjemcovi nasledovný spôsob financovania:
a) Predfinancovanie –
Pri využití systému predfinancovania sa vyplácanie Príjemcovi uskutočňuje v dvoch etapách:
· poskytnutie predfinancovania; 
· zúčtovanie poskytnutého predfinancovania.

Etapa poskytnutia predfinancovania
Príjemca predkladá spolu so Žiadosťou o čerpanie neuhradené Účtovné doklady prijaté od Dodávateľa podľa bodu 3 tejto Príručky pre Príjemcu vrátane všetkých relevantných príloh. V prípade, ak Príjemca nepredloží Žiadosť o čerpanie (poskytnutie predfinancovania) v lehote splatnosti záväzku (Žiadosť o čerpanie predloží po lehote splatnosti záväzku), resp. predloží v lehote kratšej ako 30 kalendárnych dní  pred uplynutím lehoty splatnosti záväzku, berie Príjemca na vedomie, že úroky z omeškania platby voči Dodávateľovi znáša samotný Príjemca a ich úhradu preukáže Fondu, ak ho Fond  na to vyzve.

Etapa zúčtovania poskytnutého predfinancovania
Príjemca je povinný najneskôr do 30 dní odo dňa poukázania Dotácie na Dotačný účet  na základe Schválenia čerpania uhradiť celú sumu Účtovného dokladu Dodávateľovi, t. j. aj Neoprávnené náklady ktoré je povinný uhradiť z iných zdrojov ako z Dotácie. Príjemca je povinný po úplnej úhrade príslušného Účtovného dokladu Dodávateľovi zároveň doručiť Fondu výpis z Dotačného účtu, ktorým preukáže splnenie povinnosti Riadnej a Včasnej úhrady finančných prostriedkov Dodávateľovi, pričom túto povinnosť je Príjemca povinný splniť najneskôr do šesťdesiatich (60) dní odo dňa poukázania Dotácie na Dotačný účet na základe Schválenia čerpania. 

V prípade, ak bolo jedno predfinancovanie poskytnuté vo viacerých platbách, je Príjemca povinný zúčtovať každú jednu poskytnutú platbu predfinancovania samostatne, t. j. predložiť samostatnú Žiadosť o čerpanie (zúčtovanie predfinancovania) vo forme výpisu z Dotačného účtu Príjemcu:

· pripísaní fin. prostriedkov z Fondu;
· odoslaní fin. prostriedkov na účet Dodávateľa (za každého Dodávateľa osobitne).

Uvedené doklady predkladá Príjemca ako kópie ich originálu.

Nezúčtovaný rozdiel predfinancovania je Príjemca povinný vrátiť bezodkladne, najneskôr do 10 pracovných dní od ukončenia lehoty na zúčtovanie. Príjemca vráti nezúčtovaný rozdiel každej jednej poskytnutej platby predfinancovania samostatne. V prípade vrátenia sumy nezúčtovaného rozdielu z vlastnej iniciatívy Príjemcu, Príjemca pred zrealizovaním úhrady finančných prostriedkov oznámi Fondu výšku vrátenia nezúčtovaného rozdielu prostredníctvom emailu. Zároveň najneskôr do 10 pracovných dní od ukončenia lehoty na zúčtovanie poskytnutého predfinancovania vráti sumu nezúčtovaného rozdielu.

b) Refundácia –  finančné prostriedky formou Dotácie sa preplácajú na základe skutočne vynaložených nákladov/výdavkov Príjemcom pred podaním Žiadosti o čerpanie.
Príjemca spolu s formulárom Žiadosti o čerpanie predkladá Účtovné doklady, doklady preukazujúce úhradu výdavkov deklarovaných v Žiadosti o čerpanie.

Pri predkladaní Žiadosti o čerpanie postupuje Príjemca nasledovne:
· Príjemca uhradí z vlastných zdrojov (Dotačný účet alebo bežný účet Príjemcu) náklady uvedené na Účtovných dokladoch na bankový účet Dodávateľa príp. viacerým Dodávateľom, ktorý je uvedený na Účtovnom doklade  a musí sa zhodovať s číslom účtu uvedeným v Dodávateľskej zmluve.
· Príjemca predkladá Žiadosť o čerpanie vrátane relevantných príloh Fondu spôsobom určeným v bode 4 tejto Príručky pre Príjemcu Fondu spolu s dokladom preukazujúcim úhradu nákladov z vlastných zdrojov, t. j. výpis z bankového účtu Príjemcu o odoslaní fin. prostriedkov na účet Dodávateľa resp. Dodávateľov (za každého Dodávateľa osobitne).


Použitie finančných prostriedkov z Dotácie je možné:
· opakovane v rámci Oprávneného obdobia podľa stanovenej periodicity podávania Žiadosti o čerpanie, ktorá je uvedená v Prílohe č. 1 k Zmluve.
· [image: Obrázok, na ktorom je grafika, dizajn

Automaticky generovaný popis]Fond je oprávnený výnimočne poskytnúť Príjemcovi Dotáciu, resp. jej časť, resp. umožniť Príjemcovi použitie Dotácie, alebo jej časti aj viackrát počas Oprávneného obdobia, ako je stanovená periodicita podávania Žiadostí o čerpanie, len na základe odôvodnenej žiadosti Príjemcu.

Zoznam dokladov predkladaných Príjemcom:
1. Príjemca je povinný, za účelom čerpania Dotácie, podať Fondu najneskôr do uplynutia Oprávneného obdobia Žiadosť o čerpanie, pričom súčasťou každej žiadosti budú všetky (ak zo znenia nevyplýva inak) nasledovné doklady:

a) [bookmark: _Ref115859083]ako súčasť prvej Žiadosti o čerpanie kópiu uznesenia zastupiteľstva Príjemcu o schválení realizácie investície, ktorá má byť financovaná z poskytnutej Dotácie a o schválení uzatvorenia návrhu zmluvy o poskytnutí podpory z Environmentálneho fondu formou dotácie z prostriedkov Modernizačného fondu (ak je to relevantné); tento dokument Príjemca nemusí Fondu predložiť, ak ho predložil Fondu už pred podpisom Zmluvy;
b) Účtovné doklady vystavené Dodávateľom, z ktorých nepochybne vyplýva, že poskytnuté plnenie v ňom uvedené (alebo aspoň niektoré z nich) je Oprávneným nákladom v súlade s Rozpočtom a že bolo vykonané počas Oprávneného obdobia s výnimkou Oprávnených nákladov na projektovú (realizačnú) dokumentáciu, ktoré mohli byť realizované už pred Oprávneným obdobím; 
c) na žiadosť Fondu akékoľvek iné doklady a/alebo dokumenty týkajúce sa Projektu a/alebo preukazujúce oprávnenosť vynaložených nákladov na Realizáciu Projektu; 
d) [bookmark: _Ref115859049]doklady preukazujúce, že Príjemca uhradil bezhotovostnou formou minimálne sumu zodpovedajúcu povinnej Výške spolufinancovania zo sumy uvedenej na predložených Účtovných dokladoch alebo preukazujúce pripísanie finančných prostriedkov zodpovedajúcich povinnej Výške spolufinancovania na Dotačný účet, ak je Dotácia poskytnutá formou predfinancovania;  
e) doklady preukazujúce, že Príjemca uhradil bezhotovostnou formou sumu zodpovedajúcej stanovenej Finančnej oprave (ak je to relevantné);
f) dokumenty hodnoverne a nepochybne preukazujúce úhradu Oprávnených nákladov vyúčtovaných podľa ustanovení písm. b) tohto odseku Zmluvy Príjemcom, a to bezhotovostným prevodom alebo platbou v hotovosti v súlade so Zákonom o obmedzení platieb v hotovosti č. 394/2012 Z. z. v platnom znení, ak ide o prípad Refundácie;
g) všetky výpisy z Dotačného účtu/výpisy z internet bankingu/pohyby na Dotačnom účte/potvrdenie banky o aktuálnom stave Dotačného účtu ku dňu predloženia Účtovných dokladov, a to za relevantné obdobie (od podpisu Zmluvy do predloženia prvej Žiadosti o čerpanie a následne vždy od posledného Schválenia čerpania do predloženia ďalšej Žiadosti o čerpanie). Všetky tieto doklady musia obsahovať informáciu o zostatku na Dotačnom účte a aj informáciu, že neboli vykonané pohyby na Dotačnom účte s výnimkou finančných operácii uvedených v časti C. VZP,
h) [bookmark: _Ref115860036]ako súčasť poslednej Žiadosti o čerpanie, ktorú je Príjemca povinný predložiť najmenej vo výške 5 %  z Oprávnených nákladov Projektu,  
i. právoplatné kolaudačné rozhodnutie, resp. kolaudačné osvedčenie k realizovanému Projektu, ktorým sa povoľuje užívanie Projektu, resp. osvedčuje sa spôsobilosť stavby, t. j. Projektu na projektovaný účel (ak je to relevantné),
ii. energetický certifikát k Projektu preukazujúci splnenie podmienky zníženia potreby primárnej energie minimálne o 30 % a zároveň preukazujúci naplnenie merateľných ukazovateľov výsledku Projektu MU001, MU002 a MU005 stanovených vo Výzve a deklarovaných Príjemcom v Žiadosti (ak je to relevantné), 
iii. oznámenie o pripojení fotovoltaického zariadenia do distribučnej sústavy (ak je to relevantné),
iv. doklad preukazujúci odovzdanie a prevzatie zrealizovaného Projektu financovaného z poskytnutej Dotácie, resp. relevantný doklad preukazujúci jeho zrealizovanie a 
v. Záverečný odpočet čerpania. 
[bookmark: _Hlk215150769]Porušenie ktorejkoľvek povinnosti podľa tohto odseku sa považuje za podstatné porušenie Zmluvy.

V prípade, ak Príjemca v uvedenej lehote nepredloží kompletné doklady definované touto Príručkou pre Príjemcu, prípadne iné doklady a písomnosti vzťahujúce sa k realizovanému Projektu na základe vyžiadania Fondu, Fond neposkytne Príjemcovi Dotáciu a nedostáva sa tým Fond do omeškania s poskytnutím Dotácie. Uvedené je [image: Obrázok, na ktorom je grafika, dizajn

Automaticky generovaný popis]považované za podstatné porušenie Zmluvy zo strany Príjemcu a môže mať za následok odstúpenie od Zmluvy zo strany Fondu.


3. Účtovné doklady

A. Povinné náležitosti predkladaných Účtovných dokladov
Účtovný doklad musí obsahovať všetky povinné náležitosti uvedené v § 10 ods. 1 zákona č. 431/2002 Z. z. o účtovníctve v znení neskorších predpisov: 
1. Slovné a číselné označenie Účtovného dokladu.  
2. Musí byť vystavený na presný názov a IČO Príjemcu v súlade s údajmi uvedenými v príslušnom registri, v ktorom je Príjemca vedený (napr. Štatistický úrad, OverSi).
3. Musí byť vystavený Dodávateľom, ktorý je uvedený v  Dodávateľskej zmluve a v Zmluve/Dodatku (názov Dodávateľa a IČO musia byť v súlade s názvom/IČO-m uvedeným v Obchodnom/Živnostenskom registri Slovenskej republiky, prípadne inom dokumente upravujúcom vznik a postavenie subjektu - Dodávateľa). 
4. Vo vzťahu k podmienke oprávnenosti výdavku je nevyhnutný súlad rozsahu položiek (prác, tovarov alebo služieb) a jednotkových cien uvedených na Účtovnom doklade, resp. dodacom liste (ak relevantné) v porovnaní s rozsahom položiek a jednotkovými cenami uvedenými: 
4.1. v Rozpočte, ktorý tvorí prílohu Zmluvy/Dodatku, 
4.2. v doklade preukazujúcom odovzdanie a prevzatie zrealizovaného Projektu financovaného z poskytnutej Dotácie, resp. relevantný doklad preukazujúci jeho zrealizovanie (napr. diela alebo časti diela/stavby, preberací protokol), ak relevantné, 
4.3. na výrobných štítkoch osadených na dodaných strojoch, technológiách, prístrojoch a zariadeniach, ktoré sú súčasťou Projektu, ak relevantné, 
4.4. v dokladoch, napr. inventárne karty, zaraďovacie protokoly, ak relevantné. 
5. Musí obsahovať peňažnú sumu alebo údaj o cene za mernú jednotku a vyjadrenie množstva. 
6. Dátum vyhotovenia Účtovného dokladu – dátum vyhotovenia Účtovných dokladov musí byť zhodný s Oprávneným obdobím s výnimkou Oprávnených nákladov na projektovú (realizačnú) dokumentáciu, ktoré mohli byť realizované už pred Oprávneným obdobím
7. Dátum uskutočnenia (zaúčtovania) Účtovného prípadu, ak nie je zhodný s dátumom vyhotovenia - Rok realizácie prác musí byť zhodný s Oprávneným obdobím s výnimkou Oprávnených nákladov na projektovú (realizačnú) dokumentáciu, ktoré mohli byť realizované už pred Oprávneným obdobím
8. Všetky údaje (názvy fakturovaných položiek, sumy, množstvá, termíny,...) uvedené na Účtovných dokladoch  musia byť zhodné s údajmi uvedenými v ich prílohách (napr. krycí list, zisťovací protokol, stavebný denník, dodací list,...).  
9. Slovnú informáciu „prenesenie daňovej povinnosti“, ak sú Dodávateľ a Príjemca platiteľmi dane v tuzemsku, t. j. registrovaní pre daň podľa §4, 4b, 5 a 6 zákona č. 222/2004 Z. z. o dani z pridanej hodnoty v znení neskorších predpisov.
10. Účtovný doklad musí byť:
10.1. opečiatkovaný (ak relevantné) a podpísaný Dodávateľom Projektu, resp. osobou poverenou za Dodávateľa podpísať Účtovný doklad,
10.2. účtovný doklad vystavený elektronickým obchodom nemusí obsahovať pečiatku a podpis Dodávateľa Projektu,
10.3. opečiatkovaný a podpísaný štatutárnym orgánom Príjemcu, 
10.4. zaevidovaný v účtovníctve Príjemcu (napr. likvidačný list faktúry, košieľka, záznam v knihe faktúr, kópia účtovného záznamu v (hlavnej) knihe účtov, pečiatka s predkontáciami účtov,...) [image: Obrázok, na ktorom je grafika, dizajn

Automaticky generovaný popis]a ošetrený podpisom osoby zodpovednej za účtovný prípad v účtovnej jednotke a jej zaúčtovanie a podpisom osoby zodpovednej za schválenie účtovnej operácie.

B. Dôležité upozornenia 
1. DPH uvedená na Účtovných dokladoch, bude uhradená len Príjemcovi, ktorý nie je platiteľom DPH, t. j. nemá právo si túto DPH odpočítať spôsobom podľa § 49 až 55e zák. č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), resp. mu ani v súvislosti s touto DPH nevznikol nárok na nadmerný odpočet podľa § 79 tohto zákona. 
2. [image: Obrázok, na ktorom je grafika, dizajn

Automaticky generovaný popis]V prípade, že Príjemca je registrovaný pre DPH, no zároveň ide o nezdaniteľnú osobu, v zmysle § 3 ods. 4 zákona o DPH a zároveň si na túto DPH neuplatňuje jej odpočet v zmysle zákona o DPH, túto DPH je možné uhradiť iba v prípade predloženia čestného vyhlásenia k neuplatneniu si práva na odpočítanie DPH. S účinnosťou od 01. 01. 2016, v prípadoch prenesenej daňovej povinnosti z Dodávateľa na Príjemcu z titulu dodávky stavby alebo jej časti, ktoré patria do sekcie F štatistickej klasifikácie produktov, resp. v prípade dodania tovaru s inštaláciou alebo montážou, ak inštalácia alebo montáž patrí do sekcie F, je DPH možné uhradiť len formou Refundácie na základe dokladov preukazujúcich jej úhradu príslušnému daňovému úradu (daňové priznanie k DPH a úhrada DPH musia byť uskutočnené v rámci Oprávneného obdobia, v opačnom prípade sa bude táto úhrada považovať za neoprávnený náklad).
3.    V prípade, že je Príjemcom Obec/Mesto/Mestská časť hlavného mesta SR Bratislavy alebo mesta Košíc alebo Samosprávny kraj, Príjemca predkladá k dokladom predkladaným zo strany Príjemcu za účelom použitia Dotácie aj čestné vyhlásenie o tom, že nie je v ozdravnom režime alebo v nútenej správe. 
4.    V prípade, že Rozpočet, ktorý je prílohou Zmluvy je v inej výške ako je súčet schválenej Dotácie a povinnej Výšky spolufinancovania uvedených v Rozhodnutí ministra, odporúčame kontaktovať príslušného projektového manažéra za účelom správneho vyčíslenia úhrady povinnej Výšky spolufinancovania, a to ešte pred samotným vykonaním úhrady. Uvedeným predídete situáciám, ktoré vznikajú pri nesprávnom určení výšky tejto úhrady samotným Príjemcom a následne spomaľujú proces použitia poskytnutej Dotácie.


C. Prílohy Účtovného dokladu
1. súpis vykonaných prác a dodávok podpísaný Príjemcom a Dodávateľom (postačuje na krycom/súhrnom liste), ak relevantné,
2. stavebný denník za fakturované obdobie (v prípade ak bol v súvislosti s Realizáciou Projektu vydaný doklad povoľujúci realizáciu činností, napr. stavebné povolenie alebo  oznámenie k ohláseniu drobnej stavby/rozhodnutie o stavebnom zámere vrátane overovacej doložky projektu stavby, alebo overovacej doložky projektu stavby na ohlásenie),  ak relevantné, 
3. dodací list, podpísaný Príjemcom a Dodávateľom, ak relevantné,
4. preberací protokol, podpísaný Príjemcom a Dodávateľom, ak relevantné,
5. inventárna karta majetku – v prípade obstarania hnuteľných vecí (stroje, prístroje, zariadenia, dopravné prostriedky), ak relevantné,
6. fotodokumentácia zrealizovaných činností/prác v Oprávnenom období (povinné): stavebné práce, zakúpené stroje, technológie, prístroje a zariadenia, materiál, tovary (vrátane výrobného čísla a pod.). Príjemca predloží fotodokumentáciu zrealizovaných vzdelávacích workshopov/ekosúťaží/podujatí – relevantné pre oblasť E. 
Fotodokumentácia stavebných prác musí byť z obdobia pred a počas Realizácie Projektu (ak existuje).
7. všetky ďalšie dokumenty, na ktoré sa Účtovný doklad odvoláva, 
8. žiadosť o refundáciu spolu s dokladmi preukazujúcimi úhradu Účtovných dokladov (ak relevantné).

D. Podmienkou úhrady Účtovných dokladov je preukázanie bezhotovostnej úhrady predložených Účtovných dokladov vo výške povinnej Výšky spolufinancovania z iných zdrojov (napr. vlastných) Príjemcom Dodávateľovi. Uvedené Príjemca preukazuje predložením výpisu z účtu, pohybmi z účtu, osobitným potvrdením banky o úhrade alebo potvrdením z internet bankingu. Príjemca pri úhrade povinnej Výšky spolufinancovania uvedie ako variabilný symbol číslo faktúry.

Odporúčame Príjemcovi, aby konzultoval povinnú Výšku spolufinancovania Dodávateľovi (na základe vystavených Účtovných dokladov) ešte pred samotnou úhradou s príslušným projektovým manažérom.

Automaticky generovaný popis]Povinná Výška spolufinancovania  sa uhrádza čiastkovo z predložených Účtovných dokladov.
Pri výpočte povinnej Výšky spolufinancovania je potrebné výslednú sumu zaokrúhliť smerom nahor na dve desatinné miesta.

Upozorňujeme, že na Dotačnom účte je možné realizovať výlučne finančné operácie súvisiace:
(i) s úhradou Účtovných dokladov, ktoré majú byť uhradené z poskytnutej Dotácie v zmysle a za podmienok uvedených v Zmluve, 
(ii) s úhradou sumy zodpovedajúcej povinnej Výške spolufinancovania,
(iii) s Refundáciou.

Príjemca je oprávnený, ale nie povinný, poukázať na Dotačný účet Príjemcu sumu zodpovedajúcu povinnej Výške spolufinancovania a tieto finančné prostriedky následne bez predchádzajúcej Žiadosti o čerpanie poukázať výlučne na účet Dodávateľa uvedeného na Účtovných dokladoch za účelom úhrady sumy zodpovedajúcej povinnej Výške spolufinancovania.

Príjemca je povinný zabezpečiť na Dotačnom účte iné zdroje na úhradu poplatkov za vedenie Dotačného účtu a realizáciu platieb prichádzajúcich na a odchádzajúcich z Dotačného účtu a zároveň zabezpečiť úhradu všetkých nákladov spojených s realizáciou platieb prichádzajúcich na a odchádzajúcich z Dotačného účtu, pričom tieto náklady nie je možné hradiť z finančných prostriedkov z Dotácie (ak relevantné).

E. Podklady k predkladaniu sumárnej evidencie jednotlivých mzdových osobných nákladov

1. Zoznam zamestnancov Príjemcu, resp. osôb, s ktorými Príjemca uzatvoril dohodu o pracovnej činnosti alebo dohodu o vykonaní práce (ďalej spolu len „zamestnanci“), ktorých mzdové osobné náklady sú predmetom podpory, v štruktúre:
1.1. Meno priezvisko,
1.2. Osobné číslo,
1.3. Číslo účtu vo formáte IBAN,
1.4. Zdravotná poisťovňa,
1.5. Správcovská spoločnosť pre DDS,
1.6. Názov pracoviska,
2. Kópie pracovných zmlúv zamestnancov podľa bodu 1., vrátane všetkých ich dodatkov;
3. Mesačný výkaz miezd zamestnancov podľa bodu 1. v štruktúre:
3.1. Osobné číslo,
3.2. Cena práce, 
3.3. Výška odvodov do Sociálnej poisťovne, Zdravotnej poisťovne, preddavkov na daň z príjmov fyzickej osoby, zrážok na DDS zamestnanca,
3.4. Výška odvodov do Sociálnej poisťovne, Zdravotnej poisťovne, príspevku na DDS zamestnávateľa,
3.5. Iné zrážky/vyrovnania,
3.6. Výplata na účet/čistá mzda,
4. Kópie mesačných výkazov zamestnávateľa vrátane ich príloh do:
4.1. Sociálnej poisťovne,
4.2. Zdravotných poisťovní, 
4.3. Daňový úrad,
4.4. DDS,
5. Doklady preukazujúce úhrady miezd, odvodov do Sociálnej poisťovne, Zdravotných poisťovní, príspevkov do DDS, preddavkov na daň z príjmov fyzickej osoby: kópie výpisov z bankového účtu tak ako je uvedené v bode D. písm. a) tohto Usmernenia,
6. Doklady k všetkým finančným operáciám realizovaným na príslušnom bankovom účte Príjemcu, určenom na výplatu miezd – kópie výpisov z tohto účtu,
7. Pracovný výkaz (relevantné pre dohody o pracovnej činnosti alebo dohodu o vykonaní práce) v rozsahu: 
7.1. Meno a priezvisko zamestnanca, Mesiac a rok vykonávania práce, Názov Príjemcu, Názov projektu, Číslo projektu, Pracovná pozícia, Počet hodín spolu v zmysle uzatvorenej dohody, Počet odpracovaných hodín na projekte za konkrétny deň v danom mesiaci, Stručný popis činností vykonaných v rámci projektu. Pracovný výkaz musí obsahovať okrem iného aj čestné vyhlásenie Príjemcu, že údaje uvedené v pracovnom výkaze sú pravdivé, reálne a správne a je si vedomý následkov spojených s predložením nesprávneho a neúplného alebo falšovaného pracovného výkazu. Pracovný výkaz Príjemca predkladá Fondu ako kópiu originálu podpísanú zamestnancom a štatutárnym orgánom Príjemcu,
Súhlas so spracovaním osobných údajov zamestnancov zo strany Fondu v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v rozsahu: Meno a priezvisko, Osobné číslo, číslo účtu vo formáte IBAN, Zdravotná poisťovňa (ak súhlas so spracovaním osobných údajov neobsahuje pracovná zmluva/dohoda).
F. Naplnenie merateľných ukazovateľov výsledku Projektu

Príjemca je povinný preukázať naplnenie merateľných ukazovateľov výsledku Projektu, ktoré deklaroval v Žiadosti a to nasledovným spôsobom:
MU001 – preukazuje predložením energetického certifikátu k Projektu najneskôr k predloženiu poslednej Žiadosti o čerpanie.
MU002 – preukazuje predložením energetického certifikátu k Projektu najneskôr k predloženiu poslednej Žiadosti o čerpanie.
MU003[footnoteRef:2]  – preukazuje sa predložením čestného vyhlásenia Príjemcu o výrobe elektrickej energie z obnoviteľných zdrojov energie za posledných 12 mesiacov, najneskôr 14 mesiacov od predloženia poslednej Žiadosti o čerpanie. Uvádza sa hodnota z elektromeru na vstupe, ktorý je určený pre zariadenie na výrobu elektrickej energie z obnoviteľných zdrojov energie. [2:  Platí len pre Príjemcov, ktorých Účelom Dotácie je zariadenie na výrobu elektrickej energie z obnoviteľných zdrojov energie (FVE)] 

MU004[footnoteRef:3] – preukazuje sa predložením čestného vyhlásenia Príjemcu o výrobe tepla z obnoviteľných zdrojov energie za posledných 12 mesiacov, najneskôr 14 mesiacov od predloženia poslednej Žiadosti o čerpanie. Uvádza sa hodnota na výstupe z tepelného čerpadla alebo iného zariadenia na výrobu tepla z obnoviteľných zdrojov energie. [3:  Platí len pre Príjemcov, ktorých Účelom Dotácie je zariadenie na výrobu tepla z obnoviteľných zdrojov energie (tepelné čerpadlá)] 

MU005 – preukazuje predložením energetického certifikátu k Projektu najneskôr k predloženiu poslednej Žiadosti o čerpanie.

Environmentálny fond vyhodnotí naplnenie všetkých merateľných ukazovateľov výsledku Projektu po predložení všetkých dokladov preukazujúcich naplnenie v zmysle vyššie uvedeného.

Hodnota merateľného ukazovateľa 1 (MU001) nesmie klesnúť pod hodnotu 30%, pričom ak by táto hodnota klesla pod 30 % jedná sa o podstatné porušenie Zmluvy s následkom odstúpenia od Zmluvy zo strany Fondu.

V prípade ak Fond pri poslednej Žiadosti o čerpanie vyhodnotí nenaplnenie merateľných ukazovateľov výsledkov Projektu - MU001, MU002, MU005, pričom ide o Príjemcu, ktorý nie je povinný preukazovať naplnenie merateľných ukazovateľov výsledkov Projektu - MU003 a/alebo MU004, je Fond oprávnený v prípade vzniku nároku Fondu na uplatnenie sankčného mechanizmu v podľa časti G. Príručky pre Príjemcu, započítať si ho voči nároku Príjemcu na poskytnutie Dotácie v zmysle poslednej Žiadosti o čerpanie.

V prípade, ak bude nárok Fondu na uplatnenie sankčného mechanizmu prevyšovať výšku  nároku Príjemcu na poskytnutie Dotácie v zmysle poslednej Žiadosti o čerpanie, resp. v prípade ak bude Fond vyhodnocovať naplnenie merateľných ukazovateľov výsledku Projektu až po predložení dokladov preukazujúcich naplnenie MU003 a/alebo MU004 a vznikne mu nárok na uplatnenie sankčného mechanizmu,  bude tento nárok Fondu splatný do pätnástich (15) dní odo dňa doručenia písomnej výzvy Fondu na jeho úhradu Príjemcovi. 

Výsledná miera naplnenia všetkých merateľných ukazovateľov výsledku Projektu deklarovaných Príjemcov v Žiadosti sa vypočíta ako aritmetický priemer hodnôt naplnenia jednotlivých merateľných ukazovateľov výsledku Projektu (každý merateľný ukazovateľ sa započíta jeden krát, koľko merateľných ukazovateľov Žiadateľ uviedol v Žiadosti, z toľkých merateľných ukazovateľov sa bude počítať priemer).

Tabuľka s príkladom pre výpočet výslednej miery naplnenia merateľných ukazovateľov výsledku Projektu
	Príklad
	Naplnenie Merateľného ukazovateľa MU001 v %
	100 %

	
	Naplnenie Merateľného ukazovateľa MU002 v %
	52 %

	
	Naplnenie Merateľného ukazovateľa MU003 v %
	100%

	
	Naplnenie Merateľného ukazovateľa MU004 v %
	75%

	
	Naplnenie Merateľného ukazovateľa MU005 v %
	80%

	
	Naplnenie Merateľných ukazovateľov  (t. j. priemer hodnôt všetkých Merateľných ukazovateľov) v %
	(100% + 52% + 100% + 75% + 80%) / 5 =
81,4%




G. Sankčný mechanizmus nenaplnenia merateľných ukazovateľov výsledku Projektu


Naplnenie merateľných ukazovateľov výsledkov Projektu v miere sto až sedemdesiat percent (100 % - 70 %) sa považuje za dosiahnutie cieľových hodnôt merateľných ukazovateľov výsledkov Projektu v plnom rozsahu.

Naplnenie merateľných ukazovateľov výsledkov Projektu v miere nižšej ako sedemdesiat percent (70 %) je považované za čiastočné dosiahnutie cieľových hodnôt merateľných ukazovateľov výsledkov Projektu, za ktoré bude Fondom stanovená sankcia podľa nasledujúcej tabuľky:

Tabuľka pre výpočet sankcie za čiastočné naplnenie merateľných ukazovateľov výsledku Projektu, resp. ich nenaplnenie:
	Naplnenie Merateľných ukazovateľov Projektu v %
	Výška sankcie v % * 

	100 – 70 
	0 

	69 – 50
	do 2 

	49 – 40
	2 - 5 

	39 – 30
	5 - 15 

	29 – 0
	odstúpenie od Zmluvy 



* Výška sankcie za čiastočné naplnenie merateľných ukazovateľov výsledku Projektu sa vypočíta z výšky Skutočne vynaložených Oprávnených nákladov ponížených o povinnú Výšku spolufinancovania

Príklady
	Príklad č. 1
	Výška Skutočne vynaložených Oprávnených nákladov ponížená o povinnú Výšku spolufinancovania
	1 000 000 EUR

	
	Naplnenie Merateľných ukazovateľov v %
	90 %


	
	Výška sankcie – 
výška krátenia Skutočne vynaložených Oprávnených nákladov ponížených o povinnú Výšku spolufinancovania v %
	0 %

	
	Neuplatňuje sa vrátenie finančných prostriedkov

	
	
	

	Príklad č. 2
	 Výška Skutočne vynaložených Oprávnených nákladov ponížená o povinnú Výšku spolufinancovania
	1 000 000 EUR

	
	Naplnenie Merateľných ukazovateľov v %
	61,4 %


	
	Výška sankcie – 
výška krátenia Skutočne vynaložených Oprávnených nákladov ponížených o povinnú Výšku spolufinancovania v %
	do 2 %

	
	Uplatňuje sa vrátenie finančných prostriedkov v celkovej výške – do 20 000,00 EUR

	
	
	

	Príklad č. 3
	 Výška Skutočne vynaložených Oprávnených nákladov ponížená o povinnú Výšku spolufinancovania
	1 000 000 EUR

	
	Naplnenie Merateľných ukazovateľov v %
	48 %


	
	Výška sankcie – 
výška krátenia Skutočne vynaložených Oprávnených nákladov ponížených o povinnú Výšku spolufinancovania v %
	2 - 5 %

	
	Uplatňuje sa vrátenie finančných prostriedkov v celkovej výške – do 50 000,00 EUR


 
V prípade nedosiahnutia hodnoty každého individuálneho merateľného ukazovateľa výsledku Projektu uvedeného v Žiadosti, je Príjemca povinný predložiť Fondu relevantné odôvodnenie jeho nedosiahnutia, ktoré bude Fond posudzovať a na jeho základe stanovovať konečnú/konkrétnu výšku sankcie podľa rozpätia uvedeného vyššie.


H. Ďalšie povinnosti Príjemcu 
1. Príjemca je povinný k poslednej Žiadosti o čerpanie doručiť Fondu doklad preukazujúci odovzdanie a prevzatie zrealizovaného Projektu financovaného z poskytnutej Dotácie, resp. relevantný doklad preukazujúci jeho kompletné zrealizovanie. Tento doklad musí byť podpísaný Príjemcom a Dodávateľom, resp. iný doklad preukazujúci realizáciu (napr. prezenčná listina, fotodokumentácia, preberací protokol, kolaudačné rozhodnutie...). 

2. V prípade, ak Príjemca v rámci Realizácie Projektu zistí, že Projekt nebude schopný zrealizovať počas Oprávneného obdobia, je povinný pred uplynutím Oprávneného obdobia doručiť Fondu písomnú žiadosť o predĺženie Oprávneného obdobia s uvedením dôvodov, pre ktoré žiada predĺžiť Oprávnené obdobie s uvedením nových termínov. 

3. Príjemca je povinný vopred písomne požiadať Fond o udelenie súhlasu k akejkoľvek zmene Projektu, zmene podmienok dohodnutých v Zmluve, vrátane jej Príloh, zmene Dokumentácie súvisiacej s Projektom, k zmene Dodávateľskej zmluvy. Takúto zmenu je Príjemca oprávnený uskutočniť výlučne po získaní predchádzajúceho písomného súhlasu Fondu s navrhovanou zmenou.

Automaticky generovaný popis]I. Komunikácia
V záujme zefektívnenia komunikácie, medzi Príjemcom a Fondom ako poskytovateľom Dotácie, žiadame Príjemcov, aby v písomnej či elektronickej korešpondencii s Fondom uvádzali číslo Zmluvy (uvedené v záhlaví Zmluvy) a Názov Projektu.


4. Spôsob a forma doručenia dokladov

Všetky vyššie uvedené dokumenty (ako kópie ich originálov) musia byť preferovane doručené spolu so Žiadosťou o čerpanie cez Informačný systém Fondu https://grant.envirofond.sk/.  V prípade nefunkčnosti podávania cez Informačný systém Fondu jednou z nižšie uvedených možností (:

a) do elektronickej schránky Fondu 
Pokiaľ doručeniu do elektronickej schránky bránia napr. technické prekážky na strane Príjemcu, je možné vo výnimočných prípadoch doručiť vyššie uvedené dokumenty spolu so Žiadosťou o čerpanie aj jedným z nasledovných spôsobov: 

b) doporučene poštou na adresu:
      Environmentálny fond
Meno a priezvisko príslušného projektového manažéra, ktorého meno je uvedené v hlavičke Žiadosti o čerpanie
Odbor environmentálnej podpory
P. O. BOX 24
827 14 Bratislava 29,

c) osobne na adrese počas úradných hodín:
      Environmentálny fond
Meno a priezvisko príslušného projektového manažéra, ktorého meno je uvedené v hlavičke Žiadosti o čerpanie
Odbor environmentálnej podpory
Nevädzová 5
821 01 Bratislava.
Pri nahrávaní dokumentov do Informačného systému Fondu odporúčame Príjemcom postupovať podľa používateľského manuálu, časť Importovanie (vloženie) dokladov k čerpaniu:
Používateľský manuál, str. 25.

Pre dodržanie lehoty na doručenie vyššie uvedených dokladov a dokumentov je rozhodujúcim dátumom dátum ich odoslania do Informačného systému Fondu, do elektronickej schránky Fondu, resp. pri doručovaní poštou je rozhodujúcim dátumom dátum odovzdania zásielky  
na poštovú prepravu a v prípade osobného doručovania je rozhodujúcim dátumom dátum na pečiatke potvrdzujúcej osobné prevzatie na podateľni Fondu.

V prípade akýchkoľvek otázok vzťahujúcich sa k obsahu tohto Usmernenia, prípadne k podmienkam Zmluvy v súvislosti s realizovaným Projektom sa prosím obráťte na Vám priradeného projektového manažéra (meno uvedené v hlavičke Sprievodného listu, s ktorým bol zaslaný návrh Zmluvy). 

Vzory dokumentov si môžete stiahnuť na webovom sídle Fondu: https://envirofond.sk/modernizacny-fond-vyzva-mof-4-2025/

